ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ ապրիլի 2019 թվականի N - Լ

«ՖԻԶԻԿԱԿԱՆ ԿՈՒԼՏՈՒՐԱՅԻ և ՍՊՈՐՏԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱ­­ՅԱՍ­­ՏԱ­ՆԻ ՀԱՆ­­ՐԱ­­ՊԵ­­ՏՈՒ­ԹՅԱՆ ՕՐԵՆՔ­Ի ՆԱ­ԽԱԳԾԻ ՎԵՐԱԲԵՐՅԱԼ ՀԱՅԱՍ­ՏԱ­ՆԻ ՀԱՆ­­ՐԱ­­­­ՊԵ­ՏՈՒ­ԹՅԱՆ ԿԱ­ՌԱ­ՎԱՐՈՒԹՅԱՆ ԱՌԱ­ՋԱՐ­­ԿՈՒԹՅԱՆ ՄԱՍ­ԻՆ

 ---------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդ­վածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

1. Հավանություն տալ «Ֆիզիկական կուլտուրայի և սպորտի մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաս­տանի Հանրապետության օրենքի նախագծի (Պ-098-10.04.2019-ԳԿ-011/0) վերաբերյալ Հայաս­տա­նի Հանրապե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2019 թ. ապրիլի

 Երևան

«ՖԻԶԻԿԱԿԱՆ ԿՈՒԼՏՈՒՐԱՅԻ և ՍՊՈՐՏԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ (Պ-098-10.04.2019-ԳԿ-011/0) ՎԵՐԱ­ԲԵՐ­ՅԱԼ ՀՀ ԿԱ­­ՌԱ­­ՎԱ­­­ՐՈՒ­ԹՅԱՆ ԱՌԱ­­ՋԱՐ­ԿՈՒ­ԹՅՈՒՆԸ­

 Հայաստանի Հանրապետության կառավարությունը գտնում է, որ «Ֆիզիկական կուլտուրայի և սպորտի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծում առկա են մի շարք խնդրահարույց հարցադրումներ: Այսպես.

 1. Նախագծի 2-րդ հոդվածով նախատեսվում է, որ «Ֆիզիկական կուլտուրայի և սպորտի մասին» օրենքի 7-րդ հոդվածի «դ» կետով նախատեսված լիազորությունները Կառավարությունը կարող է վերապահել Հայաստանի Հանրապետության ֆիզիկական կուլտուրայի և սպորտի բնագավառի լիազոր մարմնին: Նշված առաջարկությունը չի բխում օրենսդրության պահանջներից, քանի որ ՀՀ օրենսդրական ակտերով նման լիազորություն Կառավարությանը վերապահված չէ: Այդ առումով անհրաժեշտ է նկատի ունենալ նաև օրենքի 9-րդ հոդվածը, որտեղ հստակ սահմանված է լիազոր մարմնի իրավասությունները:

 2. Նախագծի 3-րդ հոդվածի 5-րդ մասի կարգավորումները անընդունելի են, քանի որ հակասում են «Հասարակական կազմակերպությունների մասին» ՀՀ օրենքի 9-րդ հոդվածի դրույթներին, որոնց համաձայն՝ սահմանվում են կազմակերպության գործունեության պետական երաշխիքները, մասնավորապես՝ **պետական մարմիններին և տեղական ինքնակառավարման մարմիններին և նրանց պաշտոնատար անձանց արգելվում է միջամտել կամ խոչընդոտել Կազմակերպության օրինական գործունեությանը**, իսկ նույն օրենքի 2-րդ գլուխն ամբողջովին վերաբերվում է կազմակերպություն ստեղծելու մասին դրույթներին, մասնավորապես՝ օրենքի 10-րդ հոդվածի 5-րդ մասի համաձայն՝ **կազմակերպությունը ստեղծված է համարվում օրենքով սահմանված կարգով գրանցման պահից,** հետևաբար, հասարակական կազմակերպության՝ տվյալ դեպքում՝ մարզաձևերի ազգային ֆեդերացիաների հիմնադրման համար որևէ թույլտվություն չի պահանջվում:

 3. Նախագծի 7-րդ հոդվածում նախատեսված են կարգավորումներ, համաձայն որոնց՝ այլ մարզական հասարակական կազմակերպությունները, միությունները և ընկերությունները **սույն օրենքով սահմանված կարգով** պարտավոր են **հավատարմագրվել**: Մինչդեռ հիշյալ օրենքում բացակայում են հասարակական կազմակերպությունների, միությունների և ընկերությունների հավատարմագրման վերաբերյալ կարգավորումներ: Պարզ չէ նաև հավատարմագրման նպատակը և իրավական բովանդակությունը, անհասկանալի է նաև, թե հոդվածով նախատեսվող հավատարմագրումը որտեղ է իրականացվելու, ում կողմից և ինչպես:

 4. Նախագծում օգտագործվում են մի շարք դրույթներ, որոնք չեն համապատասխանում իրավական որոշակիության սկզբունքին: Օրենքի և իրավական որոշակիության սկզբունքի հարաբերակցության վերաբերյալ իր մի շարք որոշումներում, հղում կատարելով նաև ՄԻԵԴ նախադեպային իրավունքին, իրավական դիրքորոշում է հայտնել նաև ՀՀ Սահմանադրական դատարանը: Մասնավորապես՝ իր 2006 թվականի ապրիլի 18-ի ՍԴՈ-630 որոշմամբ իրավական դիրքորոշում է հայտնել այն մասին, որ «...օրենքը պետք է համապատասխանի նաև Մարդու իրավունքների եվրոպական դատարանի մի շարք վճիռներում արտահայտված այն իրավական դիրքորոշմանը, համաձայն որի՝ որևէ իրավական նորմ չի կարող համարվել «օրենք», եթե այն չի համապատասխանում իրավական որոշակիության (res judicata) սկզբունքին, այսինքն՝ ձևակերպված չէ բավարար աստիճանի հստակությամբ, որը թույլ տա քաղաքացուն դրա հետ համատեղելու իր վարքագիծը:»:

 ՀՀ Սահմանադրական դատարանը իր ՍԴՈ-1142 և ՍԴՈ-1270 որոշումներում անդրադառնալով Սահմանադրության 79-րդ հոդվածում ամրագրված որոշակիության սկզբունքին՝ գտել է, որ օրենքները պետք է լինեն այնպիսին, որ համապատասխան հարաբերությունների մասնակիցները ողջամիտ սահմաններում ի վիճակի լինեն կանխատեսել իրենց վարքագծի հետևանքները և վստահ լինեն ինչպես իրենց պաշտոնապես ճանաչված կարգավիճակի անփոփոխելիության համար, այնպես էլ ձեռք բերված իրավունքների և պատավորությունների հարցում:

 Այդ առումով նախագծի կարգավորումներն անհրաժեշտ է համապատասխանեցնել իրավական որոշակիության սկզբունքին:

 5. Նախագծի 8-րդ հոդվածով առաջարկվող 18.6 հոդվածի «դ» կետով նշված է մարզիկների հակադոպինգային ապահովումից օգտվելու, ինչպես նաև հիվանդության և վնասվածքի դեպքում բժշկական հաստատություններում, բժշկամարզական դիսպանսերներում համապատասխան բուժում ստանալու իրավունքը, սակայն նշված չէ, թե ինչ հիմունքներով է այն իրականացվելու: Հստակեցված չէ, թե ինչ միջոցների հաշվին պետք է իրականացվի մարզիկների բուժումը:

 Միաժամանակ հարկ ենք համարում տեղեկացնել, որ ներկայացված օրենքի նախագիծը ՀՀ սպորտի և երիտասարդության հարցերի նախարարությունում քննարկվել է Հայաստանի ազգային օլիմպիական կոմիտեի և մարզաձևերի ազգային ֆեդերացիաների ներկայացուցիչների մասնակցությամբ:

 ՀՀ կառավարությունը, նկատի ունենալով առաջարկվող փոփոխությունների ծավալը և առկա խնդիրները, գտնում է, որ գործող օրենքը պետք է լրամշակվի և շարադրվի նոր խմբագրությամբ:

 Ամփոփելով, ՀՀ կառավարությունը նախագծի հեղինակներին առաջարկում է ձեռնպահ մնալ ներկայացված օրենքի նախագծի քննարկումներից և համագործակցել բնագավառի լիազոր մարմնի հետ՝ հնարավորինս սեղմ ժամկետներում օրենքի նախագծի մշակման և համատեղ ներկայացման նպատակով:

**ԵԶՐԱԿԱՑՈՒԹՅՈՒՆ**

**«Ֆիզիկական կուլտուրայի և սպորտի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծի՝ պետական բյուջեի եկամուտների էական նվազեցման կամ ծախսերի ավելացման վերաբերյալ**

«Ֆիզիկական կուլտուրայի և սպորտի մասին» Հայաստանի Հանրապետության օրենքում փոփոխություններ և լրացումներ կատարելու մասին» ՀՀ օրենքի նախագծի ընդունումը չի հանգեցնի ՀՀ պետական բյուջեի եկամուտների էական նվազեցման։ Նախագծի ընդունումը, մասնավորապես նախագծի 3-րդ հոդվածի 3-րդ և 4-րդ կետերով, 18.6-րդ հոդվածի է) ենթակետով, 18.12-րդ հոդվածով նախատեսվող միջոցառումների իրականացումը կհանգեցնի ՀՀ պետական բյուջեի ծախսերի ավելացմանը, որի ֆինանսական գնահատականը հնարավոր չէ ներկայացնել համապատասխան տեղեկատվության բացակայության պայմաններում:



ՆԱԽԱԳԻԾ

Պ-098-10.04.2019-ԳԿ-011/0

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

***Հոդված 1.***«Ֆիզիկական կուլտուրայի եւ սպորտի մասին» Հայաստանի Հանրապետության 2001 թվականի հունիսի 26-ի ՀՕ-196 օրենքի (այսուհետ՝ Օրենք) 2-րդ հոդվածը լրացնել հետեւյալ բովանդակությամբ նոր կետերով.

ժգ) Հայաստանի Հանրապետության հավաքական թիմի թեկնածու՝ Հայաստանի Հանրապետության քաղաքացի հանդիսացող տվյալ մարզաձեւի առաջատար մարզիկ, ով Հայաստանի Հանրապետության հավաքական թիմի թեկնածուի կարգավիճակ է ստացել Հայաստանի Հանրապետության ֆիզիկական կուլտուրայի եւ սպորտի պետական կառավարման լիազորված մարմնի սահմանած կարգով:

ժդ) Հայաստանի Հանրապետության հավաքական թիմի անդամ՝ Հայաստանի Հանրապետության քաղաքացի հանդիսացող տվյալ մարզաձեւի գծով աշխարհի, Եվրոպայի կամ օլիմպիադայի մասնակից մարզիկ:

ժե) Դոպինգ օգտագործել՝ հակադոպինգային կանոնների խախտում.».

ժզ) Հակադոպինգային ապահովում՝ միջոցառումների կազմակերպում եւ իրականացում, որոնք ուղղված են դոպինգի օգտագործման կանխմանը սպորտում եւ պայքարը դրա դեմ:»

***Հոդված 2.***Օրենքի 7-րդ հոդվածում կատարել հետեւյալ փոփոխությունը և լրացումը.

1. «դ» կետը շարադրել նոր խմբագրությամբ.

«դ) հաստատում է ֆիզիկական կուլտուրայի և սպորտի բնագավառի նորմատիվ ակտերը, մասնավորապես՝ զանգվածային սպորտին, բարձրագույն նվաճումների սպորտին և մանկապատանեկան սպորտին առնչվող  նորմատիվ իրավական ակտերը.».

2. հոդվածը լրացնել հետևյալ բովանդակությամբ նոր կետով.

«զ) սույն հոդվածի «դ» կետով նախատեսված լիազորությունները Հայաստանի Հանրապետության կառավարությունը կարող է վերապահել ֆիզիկական կուլտուրայի և սպորտի բնագավառի լիազոր մարմնին:»:

***Հոդված 3.***Օրենքի 9-րդ հոդվածի

1) «դ» կետը «նորմատիվ ակտերը» բառերից հետո լրացնել հետևյալ բառերով.

«, մասնավորապես՝ մասսայական սպորտին, բարձրագույն նվաճումների սպորտին և մանկապատանեկան սպորտին առնչվող նորմատիվ իրավական ակտերը .»:

2)  «ը» կետի «հանրային» բառը փոխարինել «զանգվածային» բառով.

3) «ժ2» կետը «անձանց» բառից հետո լրացնել «, ինչպես նաեւ այդ ոլորտում ներդրում ունեցած անձանց» բառերով.

4) «ժ3» կետը շարադրել հետևյալ խմբագրությամբ՝

«մարզիկներին շնորհում է մարզական կոչումներ և կարգեր, ֆիզիկական կուլտուրայի և սպորտի բնագավառի լավագույն աշխատողներին և կազմակերպություններին, ինչպես նաև այդ ոլորտում ներդրում ունեցած անձանց պարգեւատրում է մեդալներով, մրցանակներով, հավաստագրերով, հուշանվերներով և արժեքավոր այլ նվերներով.».

5) լրացնել հետևյալ բովանդակությամբ նոր կետով.

ժ6) մարզաձևերի ազգային ֆեդերացիաների հիմնադրման թույլտվություն է տրամադրում, վերահսկողություն է իրականացնում մարզաձևերի ազգային ֆեդերացիաների նկատմամբ.».

6) լրացնել հետևյալ բովանդակությամբ նոր կետով.

 ժ7) հաստատում է օտաերկրյա պետություններում կազմակերպվող մրցաշարերին եւ այլ մարզական միջոցառումներին մեկնող պատվիրակությունների ոչ մարզիկ ներկայացուցիչների կազմը.».

7)  լրացնել հետեւյալ բովանդակությամբ նոր կետով.

 ժ8) հաստատում է հակադոպինգային կանոնները:»:

***Հոդված 4.***Օրենքի 12-րդ հոդվածը լրացնել նոր պարբերությամբ հետևյալ բովանդակությամբ.

«ՀԱՕԿ-ը, համաձայն օլիմպիական խարտիայի, աջակցություն է ցուցաբերում դոպինգի օգտագործման կանխարգելմանը սպորտում և դրա դեմ պայքարին, ինչպես նաև աջակցություն է ցուցաբերում խտրականության և բռնության ցանկացած ձևի արտահայտման հակազդեցությանը սպորտում:»:

***Հոդված 5.***Օրենքի 13-րդ հոդվածը շարադրել հետևյալ խմբագրությամբ.

«*Հոդված 13. Մարզաձեւերի ազգային ֆեդերացիաները.*

1. Մարզաձեւերի ազգային ֆեդերացիաները սպորտի առանձին տեսակը կամ տեսակները զարգացնելու նպատակով ստեղծված կազմակերպություններ են, որոնք կարող են ֆեդերացիա ճանաչվել, եթե՝

ա) մշակում և իրականացնում են մարզաձևերի զարգացման ծրագրեր, կազմակերպում են հանրապետական առաջնություններ, ուսանողական մարզական խաղեր, նախապատրաստում են Հայաստանի Հանրապետության հավաքական թիմերին և մարզիկներին` աշխարհի և Եվրոպայի առաջնություններին, համաշխարհային ունիվերսիադաներին և միջազգային մրցաշարերին մասնակցելու համար.

բ) քառամյա փուլային ծրագրով նախապատրաստում են Հայաստանի Հանրապետության հավաքական թիմերը` օլիմպիական խաղերին մասնակցելու համար.

գ) աջակցություն են ցուցաբերում դոպինգի օգտագործման կանխարգելմանը սպորտում և դրա դեմ պայքարում, ինչպես նաև աջակցություն են ցուցաբերում խտրականության և բռնության ցանկացած ձևի արտահայտման հակազդեցությանը սպորտում.

2. Ֆեդերացիաները կարող են ընդգրկել սպորտային ակումբներ, այլ մարզական հասարակական կազմակերպություններ, միություններ, ընկերություններ ու ակումբներ.

3. Ֆեդերացիաների մեջ ընդգրկվող սպորտային ակումբները կարող են մասնակցել Ֆեդերացիաների կողմից կազմակերպվող մրցաշարերին:»:

***Հոդված 6.***Օրենքը լրացնել հետևյալ բովանդակությամբ  նոր 13.1 հոդվածով.

«*Հոդված 13.1. Մարզաձևերի ազգային ֆեդերացիաների հիմնադրումը.*

1. Մարզաձևերի ազգային ֆեդերացիայի հիմնադրման համար անհրաժեշտ է ֆիզիկական կուլտուրայի և սպորտի պետական կառավարման լիազորված մարմնի թույլտվությունը: Թույլտվություն ստանալու համար  լիազորված մարմին անհրաժեշտ է ներկայացնել.

ա) դիմում

բ) ազգային ֆեդերացիա հիմնադրելու մասին հիմնադիրների որոշումը կամ հիմնադիր ժողովի (համագումարի կամ օրենքով սահմանված այլ մարմնի) արձանագրությունը` ստորագրված բոլոր հիմնադիրների կամ օրենքով նախատեսված դեպքերում՝ ժողովի նախագահի եւ քարտուղարի կողմից.

գ) ազգային ֆեդերացիայի անձի կանոնադրությունը` հաստատված հիմնադրի (հիմնադիրների) կամ հիմնադիր ժողովի (համագումարի կամ օրենքով սահմանված այլ մարմնի) կողմից.

դ) տեղեկություններ այն սպորտաձևի վերաբերյալ, որի կապակցությամբ  դիմումատուն պատրաստվում է կազմակերպել և իրականացնել մրցաշարեր, ներառյալ մանրամասն տեղեկատվություն սպորտի  վարման և մրցումների կարգավորման կանոնների վերաբերյալ տեղեկատվություն:

2. Լիազորված մարմինը կարող է մերժել թույլտվության տրամադրումը, եթե հիմնադրվող ֆեդերացիան չի համապատասխանում սույն օրենքի 13-րդ հոդվածի պահանջներին կամ կանոնադրությամբ սահմանված դրույթները հակասում են օրենսդրությամբ սահմանված պահանջներին.

3. Մեկ սպորտաձևի համար ազգային ֆեդերացիա հիմնադրելու թույլտվություն տրամադրվում է միայն մեկ կազմակերպությանը, եթե այլ բան սահմանված չէ օրենքով:

4. Հիմնադրման թույլտվություն ստացած մարզաձևերի ազգային ֆեդերացիան ենթակա է պետական գրանցման օրենքով սահմանված կարգով:»:

***Հոդված 7.***Օրենքի 14-րդ հոդվածում

1)   կատարել հետևյալ փոփոխությունը՝ «հանրային» բառը փոխարինել «զանգվածային» բառով.

2)  լրացնել հետևյալ բովանդակությամբ նոր պարբերություն.

 «Այլ մարզական հասարակական կազմակերպությունները, միությունները և ընկերությունները սույն օրենքով սահմանված կարգով պարտավոր են հավատարմագրվել:»:

***Հոդված 8.***Օրենքը լրացնել հետևյալ բովանդակությամբ  նոր 4.1 գլխով.

«Գ Լ ՈՒ Խ  4.1

ՀԱՎԱՔԱԿԱՆ ԹԻՄԻ ԿԱՐԳԱՎԻՃԱԿԸ, ԱՆԴԱՄՆԵՐԸ, ՄԱՐԶԻԿՆԵՐԸ

*Հոդված 18.1. Հայաստանի Հանրապետության հավաքական թիմի ձևավորումը*

Հայաստանի Հանրապետության հավաքական թիմերը (այսուհետ՝ հավաքական թիմ) ձեւավորվում են համապատասխան մարզաձևերի ազգային ֆեդերացիաների կողմից:

*Հոդված 18.2. Հավաքական թիմի հիմնական նպատակները*

Հավաքական թիմի հիմնական նպատակներն են.

ա) Հայաստանի Հանրապետության հեղինակության ամրապնդման համար համաշխարհային մրցասպարեզներում, օլիմպիական խաղերում, աշխարհի և Եվրոպայի առաջնություններում մրցանակային տեղեր գրավելը  և Հայաստանի Հանրապետության դրոշը բարձրացնելը,

բ) նպաստել Հայաստանի Հանրապետությունում սպորտի զարգացմանը և օլիմպիական գաղափարների տարածմանը, մարզաձեւերի, ֆիզիկական կուլտուրայի և սպորտի քարոզչությանը.

գ) նպաստել ժոդովուրդների միջև բարեկամության և համագործակցության ամրապնդմանը:

*Հոդված 18.3. Հավաքական թիմի հիմնական խնդիրը*

 Հավաքական թիմի հիմնական խնդիրն է առաջատար մարզիկների սպորտային վարպետության կատարելագործումը, նրանց առողջության ամրապնդումը, նրանց համալիր նախապատրաստումը օլիմպիական խաղերին, աշխարհի և Եվրոպայի առաջնություններին :

*Հոդված 18.4. Հավաքական թիմի կազմի սահմանումը*

Հավաքական թիմի թեկնածուների առավելագույն թվակազմը սահմանում է համապատասխան մարզաձեւի ազգային ֆեդերացիան՝ ելնելով մարզաձեւերի միջազգային ֆեդերացիաների կողմից հաստատված կանոնակարգերից, Հայաստանի Հանրապետությունում տվյալ մարզաձեւի զարգացման մակարդակից ու տարվա գլխավոր մրցաշարերում մարզիկների մասնակցության արդյունքներից:

*Հոդված 18.5. Օլիմպիական հավաքական թիմի ձևավորումը*

Օլիմպիական մարզաձևերի մեծահասակների հավաքական թիմի հիմնական կազմի բոլոր անդամները համարվում են օլիմպիական հավաքական թիմի թեկնածու /ՕՀԹԹ/?

Համապատասխան մարզաձեւերի ֆեդերացիաների ներկայացմամբ օլիմպիական խաղերի ուղեգիր ձեռք բերած մարզիկների ցանկը և օլիմպիական հավաքական թիմի մարզիչների կազմը հաստատվում է Հայաստանի ազգային օլիմպիական կոմիտեի կողմից՝ օլիմպիական խաղերին մասնակցելու համար:

*Հոդված 18.6. Հավաքական թիմի կազմում ընդգրկված մարզիկների իրավունքները*

Հավաքական թիմի կազմում ընդգրկված մարզիկները, մարզիչները և սպասարկող անձնակազմը մարզաձևերի համապատասխան ազգային ֆեդերացիաների հետ կարող են կնքել երկկողմ պայմանագրեր:

Հավաքական թիմի կազմում ընդգրկված մարզիկներն իրավունք ունեն.

ա) ուսումնամարզական հավաքների և միջազգային միջոցառումներին մասնակցության շրջանում ստանալ օրապահիկ, գիշերավարձ, հանդերձանք եւ մարզական համազգեստ.

բ) օգտվել ազգային մարզական կենտրոններ հանդիսացող /անկախ դրանց սեփականության ձեւից/ պետական և տեղական ինքնակառավարման մարմինների ֆիզկուլտուրային-առողջարարական կառույցներից.

գ) օգտվել պետական գիտական կենտրոնների, գիտահետազոտական ինստիտուտների, լաբորատորիաների և ուսումնական հաստատությունների փորձակոնստրուկտորական, տեխնոլոգիական և այլ գիտահետազոտական հաստատությունների գիտական բժշկակենսաբանական ու տեխնիկական նվաճումներից.

դ) օգտվել բժշկական հակադոպինգային սպասարկումից, ինչպես նաև հիվանդությունների և վնասվածքների դեպքում բժշկական հաստատություններում, բժշկամարզական դիսպանսերներում ստանալ համապատասխան բուժում.

ե) օգտվել պետական բյուջեի, ՀԱՕԿ-ի, մարզաձեւերի ֆեդերացիաների և օրենքով չարգելված այլ միջոցներով ձեռք բերված ժամանակակից նյութատեխնիկական հանդերձանքից /մարզական գույք, մարզական համազգեստ, և այլն/.

զ) արժանանալ սպորտային կոչումների՝ «Հայաստանի Հանրապետության սպորտի վարպետ», «Հայաստանի Հանրապետության միջազգային կարգի սպորտի վարպետ», «Հայաստանի Հանրապետության սպորտի վաստակավոր վարպետ», ինչպես նաև ներկայացվել պարգեւատրման՝ Հայաստանի Հանրապետության ֆիզիկական կուլտուրայի և սպորտի պետական կառավարման լիազորված մարմնի և ՀԱՕԿ-ի դիպլոմներով ու պատվոգրերով, կառավարական պարգևներով՝ օլիմպիական խաղերում, աշխարհի ու Եվրոպայի առաջնություններում մարզական բարձրագույն նվաճումների հասնելու, համապատասխան մարզաձևի զարգացման գործում մեծ ներդրում ունենալու համար.

է) մարզումների, մարզական հավաքների և միջազգային միջոցառումներին մասնակցելու ժամանակ ապահովագրվել դժբախտ պատահարների պատճառած վնասներից.

ը) մասնակցել անհատական պլանով նախապատրաստման նախագծերի ծրագրմանը, մշակմանն ու վերլուծությանը:

Սույն հոդվածում նախատեսված իրավունքների իրականացման համապատասխան կարգերը լիազորված մարմնի ներկայացմամբ սահմանվում է Հայաստանի Հանրապետության կառավարության կողմից:

*Հոդված 18.7 Հավաքական թիմի կազմում ընդգրկված մարզիկների պարտականությունները*

Հավաքական թիմի կազմում ընդգրկված մարզիկները պարտավոր են.

ա) հանդես գալով Հայաստանի Հանրապետության պետական դրոշի ներքո՝ արժանապատվորեն ներկայացնել Հայաստանը միջազգային մրցասպարեզներում՝ օլիմպիական խաղերում, աշխարհի ու Եվրոպայի առաջնություններում, միջազգային այլ մրցաշարերում և իրենց նվաճումներով ամրապնդել հայրենիքի մարզական փառքը.

բ) դրսեւորել քաղաքացիական դիրքորոշում,  բարոյակամային բարձր հատկանիշներ, տիրապետել ֆիզկուլտուրայի և սպորտի, օլիմպիական և միջազգային մարզական շարժման մասին գիտելիքներին.

գ) անձնական օրինակով նպաստել հավաքական թիմում համերաշխության, ընկերական մթնոլորտի, ազնիվ մրցակցության սերմանմանը, հարգալից վերաբերմունքի ձևավորմանը հավաքական թիմի ղեկավարության, սպասարկող անձնակազմի, մրցավարների և երկրպագուների նկատմամբ.

դ) բարեխղճորեն և ստեղծագործաբար կատարել հավաքական թիմի ղեկավարության հրահանգները, մարզչական կազմի պահանջներն ու խորհուրդները.

ե) չխախտել մարզական ռեժիմը, չօգտագործել Միջազգային Օլիմպիական Կոմիտեի, մարզաձևերի միջազգային ֆեդերացիաների և Հայաստանի Հանրապետության օրենսդրությամբ արգելված դեղամիջոցները և մեթոդները /թմրադեղեր, խթանիչներ և այլն/.

զ) պահպանել համակեցության նորմերը, հասարակական կարգ ու կանոնը.

է) խնամքով վերաբերվել մարզական համազգեստին, գույքին, հանդերձանքին, սարքավորումներին և մարզական այլ պարագաներին.

ը) ապահովել Հայաստանի Հանրապետության ֆիզիկական կուլտուրայի և սպորտի պետական կառավարման լիազորված մարմնի, ՀԱՕԿ-ի, մարզաձեւերի ազգային ֆեդերացիաների և հովանավոր կազմակերպությունների հետ կնքած պայմանագրի պահանջները:

Աշխատանքային կարգապահության խախտումների դեպքում հավաքական թիմի մարզիկ- անդամների նկատմամբ կիրառվում է աշխատանքային պայմանագրով նախատեսված կարգապահական տույժ:

*Հոդված 18.8 Հավաքական թիմի մարզիչների ու մասնագետների իրավունքները*

 Հավաքական թիմի մարզիչներն ու մասնագետները պետք է ունենան համապատասխան մասնագիտական բարձրագույն կրթություն, հինգ տարուց ոչ պակաս պրակտիկ աշխատանքի փորձ: Նրանք նշանակվում են համապատասխան մարզաձեւերի ազգային ֆեդերացիաների կողմից:

Հավաքական թիմի մարզիչներն ու մասնագետները իրավունք ունեն.

ա) ստանալ աշխատավարձ, դրամական պարգև, պատվովճար, պարգևատրում, թոշակ, խրախուսման այլ ձևեր օլիմպիական խաղերում, աշխարհի և Եվրոպայի առաջնություններում մարզիկների կողմից ցույց տրված սպորտային բարձր արդյունքների համար.

բ) ներկայացվել պետական պարգեւների՝ օլիմպիական խաղերում, աշխարհի ու Եվրոպայի առաջնություններում, շախմատի օլիմպիադայում մարզիկների և նրանց մարզիչների կողմից ցույց տրված բարձր նվաճումների համար: «Հայաստանի Հանրապետության Ֆիզիկական կուլտուրայի և սպորտի վաստակավոր գործիչ», «Հայաստանի Հանրապետության ֆիզիկական կուլտուրայի և սպորտի վաստակավոր աշխատող», «Հայաստանի Հանրապետության վաստակավոր մարզիչ» կոչումների շնորհման:

Սույն հոդվածով նախատեսված իրավունքների իրականացման համապատասխան կարգերը սահմանվում է ՀՀ կառավարության կողմից:

*Հոդված 18.9 Հավաքական թիմի մարզիչների ու մասնագետների պարտականությունները*

Հավաքական թիմի մարզիչներն ու մասնագետները պարտավոր են՝

ա) ապահովել ուսումնամարզական գործընթացի ժամանակակից մեթոդական և կազմակերպչական մակարդակը, օպերատիվ ու հեռանկարային պլանավորումը՝ միջազգային միջոցառումներին նախապատրաստման և մասնակցության անցած փուլերի վերլուծության հիման վրա.

բ) հավաքական թիմում սերմանել ընկերական մթնոլորտ, գործնական մրցակցություն ու հարգալից վերաբերմունք հավաքական թիմի սպասարկող անձնակազմի, մրցավարների և երկրպագուների նկատմամբ.

գ) հասնել հայկական սպորտի հեղինակության ամրապնդմանը միջազգային մրցասպարեզում.

դ) արժանապատվորեն ներկայացնել Հայաստանի Հանրապետությունը օլիմպիական խաղերում, աշխարհի ու Եվրոպայի առաջնություններում և միջազգային այլ միջոցառումներին:

*Հոդված  18.10  Հավաքական թիմի ղեկավարումը*

Հավաքական թիմի ղեկավարումը միանձնյա ղեկավարության իրավունքով իրականացնում է գլխավոր /ավագ/ մարզիչը հավաքական թիմի մյուս մարզիչների հետ, ովքեր պատասխանատու են թիմի անդամների մրցաշարերին նախապատրաստման մակարդակի և ելույթների արդյունքների, համալիր նպատակային ծրագրերի իրագործման, ուսումնամարզական հավաքների անցկացման, դաստիարակչական աշխատանքների և թիմում տիրող հոգեբանական մթնոլորտի համար:

Գլխավոր մարզիչը ղեկավարում է հավաքական թիմի խորհուրդը:

Ըստ մարզաձևի խմբերի և առանձին ենթամարզաձեւերի /ճյուղերի/ մարզիչները մարզիկների անձնական մարզիչների հետ համատեղ մարզիկների մրցաշարերին նախապատրաստման համալիր նպատակային ծրագրերի հիման վրա մշակում և իրականացնում են մարզիկների անհատական նախապատրաստման պլանները /ծրագրերը/, անմիջականորեն մասնակցում են մարզումային գործընթացին:

*Հոդված  18.11  Հավաքական թիմերի մասնագետները*

Հավաքական թիմի բժիշկները հետևում են մարզիկների առողջությանը, անհրաժեշտության դեպքում իրականացնում են նրանց բուժումն ու վերականգնումը, ինչպես նաեւ հսկողության տակ են առնում մարզիկների հաշվեկշռված սնունդն ու այն վայրերի սանիտարահիգիենիկ պայմանները, որտեղ ընթանում է ուսումնամարզական գործընթացը:

Հավաքական թիմի մերսողները ենթարկվում են թիմի բժիշկին, ապահովում են մարզիկների վերականգնումը, անցկացնում են ֆիզիոթերապեւտիկ մեթոդներով պրոցեդուրաներ? Հավաքական թիմերը սպասարկող գիտական խմբերի մասնագետները աշխատում են հավաքական թիմի գլխավոր /ավագ/ մարզիչի ղեկավարությամբ, իրականացնում են նրանց նախապատրաստվածության ֆունկցիոնալ վիճակի ու տեխնիկական մակարդակի ընթացիկ և համալիր վերահսկողություն, մարզչական կազմի հետ համատեղ մշակում են մարզիկների՝ մրցաշարերին նախապատրաստման  համալիր նպատակային ծրագրերը:

Հավաքական թիմերի մյուս մասնագետները /զինական և նավային վարպետները, մեխանիկները, ձիապանները և այլն/ իրենց աշխատանքը կատարում են համաձայն համապատասխան ազգային ֆեդերացիաների կողմից հաստատված պաշտոնական հրահանգների:

*Հոդված 18.12 Հավաքական թիմի նյութատեխնիկական և ֆինանսական ապահովվածությունը*

Հավաքական թիմերի նախապատրաստման և օլիմպիական խաղերին, աշխարհի և Եվրոպայի առաջնություններին, միջազգային այլ մրցաշարերին մասնակցությունը՝ այդ թվում նրանց նյութատեխնիկական ապահովվածությունը իրականացվում է Հայաստանի Հանրապետության կառավարության սահմանած կարգով՝ պետական բյուջեի միջոցների, ինչպես նաեւ Հայաստանի ազգային օլիմպիական կոմիտեի, համապատասխան մարզաձեւերի ազգային ֆեդերացիաների և օրենսդրությամբ չարգելված այլ միջոցների հաշվին:»:

**ՀԻՄՆԱՎՈՐՈՒՄ**

**«ՖԻԶԻԿԱԿԱՆ ԿՈՒԼՏՈՒՐԱՅԻ և ՍՊՈՐՏԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ և ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔԻ ՆԱԽԱԳԾԻ ԸՆԴՈՒՆՄԱՆ**

 **1. Իրավական ակտի անհրաժեշտությունը**

Ներկայումս «Ֆիզիկական կուլտուրայի եւ սպորտի մասին» Հայաստանի Հանրապետության օրենքի  (այսուհետ՝ Օրենք)  կարգավորման ոլորտում գոյություն ունեն որոշակի խնդիրներ: Հաշվի առնելով կարգավորման կարեւորությունը եւ այն փաստը, որ ոլորտի ոչ ամբողջական կարգավորումից կարող են տուժել այլ հասարակական հարաբերություններ, առաջարկվում է ֆիզիկական կուլտուրայի եւ սպորտի ոլորտում կատարել որոշակի փոփոխություններ՝ օրենքն արդիականացնելու եւ հարաբերություններ կարգավորելու միջոցով, որոնք որոշ դեպքերում օրենքով նախատեսված չեն: Ինչպես նաեւ ««Ֆիզիկական կուլտուրայի եւ սպորտի մասին» Հայաստանի Հանրապետության օրենքում փոփոխություններ եւ լրացումներ կատարելու մասին» Հայաստանի Հանրապետության օրենքի նախագծի (այսուհետ՝ Նախագիծ) ընդունումը պայմանավորված է Հայաստանի Հանրապետության Սահմանադրության 6-րդ հոդվածի պահանջներին համապատասխանեցնելու անհրաժեշտությամբ:

**2. Ընթացիկ իրավիճակը, կարգավորման նպատակը եւ բնույթը**

Օրենքը չի նախատեսում մի շարք կարգավորումներ, որոնք կարող են առավել արդյունավետ դարձնել կոնկրետ հարաբերությունների կիրառելիությունը:

Նախագծում առաջարկվում է մարզական ազգային ֆեդերացիաների կազմավորման հետ կապված հարաբերություններում կատարել որոշակի փոփոխություններ՝ ոլորտում բուն մարզական գործունեություն իրականացնող կազմակերպություններին տարբերակելու եւ առկա խնդիրները լուծելու նպատակով: Այս ինստիտուտը թույլ կտա մարզական գործունեություն իրականացնող կազմակերպություններին բարձրացնել իրենց գործունեության հասեականությունը:

Նախագծով առաջարկվում է նաեւ հաստատել հավաքական թիմի կազմավորման, թիմի կազմում ընգրկվելու եւ այլ չափանիշներ:

**3. Կարգավորման նպատակը եւ ակնկալվող արդյունքը**

Նախագծի ընդունմամբ կհստակեցվի եւ առավել արդյունավետ կդարձվի ֆիզիկական կուլտուրայի եւ սպորտի համակարգը ինչպես նաեւ կկանոնակարգի ազգային ֆեդերացիաների եւ հավաքական թիմերի կազմավորման գործողությունների հաջորդականությունը:

Բացի այդ օրենքը սահմանում է Հայաստանի Հանրապետության հավաքական թիմի թեկնածու եւ անդամ հասկացությունները, ինչպես նաեւ հիմքեր է դնում նրանց առնչվող մի շարք հարցերի, օրինակ՝ մարզիկների ապահովագրության մասով մոտեցումների համակարգային լուծման համար:

**ՏԵՂԵԿԱՆՔ**

**«ՖԻԶԻԿԱԿԱՆ ԿՈՒԼՏՈՒՐԱՅԻ և ՍՊՈՐՏԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՓՈՓՈԽՎՈՂ ՀՈԴՎԱԾՆԵՐԻ ՎԵՐԱԲԵՐՅԱԼ**

 **Հոդված 2. Օրենքում օգտագործվող հիմնական հասկացությունները**

Սույն օրենքում օգտագործվում են հետևյալ հիմնական հասկացությունները.

ա) **ֆիզիկական կուլտուրա`** մարդու առողջ ապրելակերպի և ֆիզիկական կատարելագործման համար հասարակության կողմից ստեղծված և օգտագործվող հոգևոր ու նյութական արժեքների ամբողջություն.

բ) **ֆիզիկական դաստիարակություն`** բնակչության առողջության ամրապնդմանը, աշխատունակության բարձրացմանը և երկարակեցությանը, ֆիզիկապես կոփված ու բարոյապես կայուն սերնդի ձևավորմանն ուղղված կազմակերպված գործընթաց.

գ) **ֆիզկուլտուրայի շարժում`** բնակչության ֆիզիկական կուլտուրայի մակարդակի բարձրացմանը, ֆիզիկական կուլտուրայի և սպորտի զարգացմանը նպատակաուղղված պետական և հասարակական կազմակերպությունների ու քաղաքացիների գործունեություն.

դ) **սպորտ`** ֆիզիկական կուլտուրայի բաղկացուցիչ մաս, պատմականորեն առաջացած` մարդկանց մրցակցական գործունեության և մրցումների նախապատրաստման հատուկ մասնագիտական մարզումների գործընթաց.

ե) **Հայաստանի Հանրապետության հավաքական թիմ`** մարզաձևի լավագույն մարզիկներով, մարզիչ-մանկավարժներով, գիտնականներով, բժիշկներով և այլ մասնագետներով համալրված թիմ, որը նախապատրաստվում և Հայաստանի Հանրապետության պետական դրոշի ներքո մասնակցում է միջազգային մարզական միջոցառումներին.

զ) **սիրողական սպորտ`** մարզական զանգվածային գործունեություն, ֆիզիկական դաստիարակության բաղկացուցիչ մաս, ըստ նախասիրության` տարբեր մարզաձևերում շնորհալի և հեռանկարային անհատներին ի հայտ բերելու միջոց.

է) **պրոֆեսիոնալ սպորտ`** սպորտի բնագավառում շահույթ հետապնդող գործունեություն, որին մասնակցում են պրոֆեսիոնալ մարզական կազմակերպությունները (լիգաներ, ակումբներ, թիմեր), սպորտը որպես մասնագիտություն ընտրած մարզիկները.

ը) **օլիմպիական շարժում`** սպորտի զարգացմանը, մարդու հոգևոր և ֆիզիկական կատարելությանը, միջազգային սպորտային փոխհամագործակցությանը նպատակաուղղված հասարակական շարժում.

թ) **ֆիզկուլտուրային, մարզական չափորոշիչներ`** ֆիզիկական վարժությունների համալիր առաջադրանքներ, որոնց կատարման արդյունքներով բացահայտվում են բնակչության տարբեր տարիքային և առողջական խմբերի ֆիզիկական պատրաստականության մակարդակն ու առողջական վիճակը.

ժ) **ուսումնամարզական ծրագրեր`** ֆիզկուլտուրային, մարզական չափորոշիչներին համապատասխան մշակված տարբեր մակարդակների և ուղղվածության ծրագրեր, որոնց հիման վրա կազմակերպվում է ուսումնամարզական գործընթացը.

ժա) **մարզիչ-մանկավարժ`** ֆիզիկական կուլտուրայի և սպորտի բնագավառում ուսումնական ծրագրով մարզական, մանկավարժական գործունեություն իրականացնող մասնագիտական կրթություն ունեցող անձ.

ժբ) **մարզիկ (մարզուհի)`** որևէ մարզաձևով կանոնավոր զբաղվող և տվյալ մարզաձևից մարզական կարգ ունեցող անձ:

ժգ) **Հայաստանի Հանրապետության հավաքական թիմի թեկնածու**՝ Հայաստանի

Հանրապետության քաղաքացի հանդիսացող տվյալ մարզաձևի առաջատար մարզիկ, ով Հայաստանի Հանրապետության հավաքական թիմի թեկնածուի կարգավիճակ է ստացել

Հայաստանի Հանրապետության ֆիզիկական կուլտուրայի և սպորտի պետական կառավարման լիազորված մարմնի սահմանած կարգով:

ժդ) **Հայաստանի Հանրապետության հավաքական թիմի անդամ**՝ Հայաստանի Հանրապետության քաղաքացի հանդիսացող տվյալ մարզաձևի գծով աշխարհի, Եվրոպայի կամ օլիմպիադայի մասնակից մարզիկ:

ժե) **Դոպինգ օգտագործել՝** հակադոպինգային կանոնների խախտում.

ժզ) **Հակադոպինգային ապահովում՝** միջոցառումների կազմակերպում և իրականացում, որոնք ուղղված են դոպինգի օգտագործման կանխմանը սպորտում և պայքարը դրա դեմ:

**(2-րդ հոդ. փոփ. 10.06.09 ՀՕ-151-Ն օրենք)**

**Հոդաված 7. Ֆիզիկական կուլտուրայի և սպորտի բնագավառում Հայաստանի Հանրապետության կառավարության իրավասությունները**

Հայաստանի Հանրապետության կառավարությունը`

ա) հաստատում է ֆիզիկական կուլտուրայի և սպորտի բնագավառի պետական քաղաքականության հայեցակարգը.

**բ) («բ» կետն ուժը կորցրել է 22.05.2003 թվականից` 18.04.03 ՀՕ-540-Ն օրենք)**

գ) սահմանում է ֆիզիկական կուլտուրայի և սպորտի բնագավառում պետական պատվերի տեղադրման կարգը.

~~դ) հաստատում է ֆիզիկական կուլտուրայի և սպորտի բնագավառի նորմատիվ~~ ~~ակտերը.~~

դ) հաստատում է ֆիզիկական կուլտուրայի և սպորտի բնագավառի նորմատիվ ակտերը, մասնավորապես՝ զանգվածային սպորտին, բարձրագույն նվաճումների սպորտին և մանկապատանեկան սպորտին առնչվող նորմատիվ իրավական ակտերը.

ե) իրականացնում է Հայաստանի Հանրապետության օրենքներով սահմանված այլ լիազորություններ:

զ) սույն հոդվածի «դ» կետով նախատեսված լիազորությունները Հայաստանի Հանրապետության կառավարությունը կարող է վերապահել ֆիզիկական կուլտուրայի և սպորտի բնագավառի լիազոր մարմնին:

**(7-րդ հոդ. փոփ. 18.04.03 ՀՕ-540-Ն օրենք)**

**Հոդավծ 9. Հայաստանի Հանրապետության ֆիզիկական կուլտուրայի և սպորտի պետական կառավարման լիազորված մարմնի իրավասությունները**

Հայաստանի Հանրապետության ֆիզիկական կուլտուրայի և սպորտի պետական կառավարման լիազորված մարմինը`

ա) իրականացնում է բնագավառի միասնական պետական քաղաքականությունը և զարգացման ռազմավարությունը.

բ) համադասում է պետական և տարեկան ծրագրերի մշակման գործընթացը: Մշակում և Հայաստանի Հանրապետության կառավարության հաստատմանն է ներկայացնում այդ ծրագրերով նախատեսված պետական պատվերների տեղադրման կարգը.

գ) համադասում է բնակչության շրջանում տարվող ֆիզկուլտուրային- առողջարարական, մարզական աշխատանքները, Հայաստանի Հանրապետության հավաքական թիմերի համալրման գործընթացը.

դ) շահագրգիռ նախարարությունների, գերատեսչությունների, Հայաստանի ազգային օլիմպիական կոմիտեի, այլ մարզական կազմակերպությունների հետ մշակում և հաստատում է ֆիզկուլտուրային, մարզական չափորոշիչները: Մշակում և Հայաստանի Հանրապետության կառավարության հաստատմանն է ներկայացնում ֆիզիկական կուլտուրայի և սպորտի բնագավառի նորմատիվ ակտերը, մասնավորապես՝ մասսայական սպորտին, բարձրագույն նվաճումների սպորտին և մանկապատանեկան սպորտին առնչվող նորմատիվ իրավական ակտերը.

ե) Հայաստանի Հանրապետության պետական կառավարման մարմինների հետ կազմում և հաստատում է նախադպրոցական և դպրոցական տարիքի երեխաների, սովորող երիտասարդության և ուսանողների ֆիզիկական դաստիարակության պետական ծրագրերը.

զ) իրականացնում է այդ բնագավառի գիտամեթոդական ապահովումը, կազմակերպում է ֆիզկուլտուրային կադրերի, այդ թվում` մարզիչ-մանկավարժների պատրաստումը և վերապատրաստումը.

է) համագործակցում է ֆիզիկական կուլտուրայի և սպորտի բնագավառի հասարակական կազմակերպությունների հետ.

ը) Հայաստանի ազգային օլիմպիական կոմիտեի և օլիմպիական մարզաձևերի ազգային ֆեդերացիաների ներկայացմամբ հաստատում է օլիմպիական խաղերի նախապատրաստման քառամյա փուլային ծրագիրը, հանրապետական մարզական և ~~հանրային~~ զանգվածային միջոցառումների օրացուցային պլանը.

թ) աջակցում է հաշմանդամների շրջանում ֆիզկուլտուրային և մարզական ծրագրերի իրականացմանը.

ժ) իր իրավասության սահմաններում կնքում է միջազգային պայմանագրեր.

ժ.1) տարածքային կառավարման մարմինների հետ համատեղ կազմակերպում է ոլորտի տարածքային քաղաքականության իրականացումը.

ժ.2) ֆիզիկական կուլտուրայի և սպորտի բնագավառի վաստակաշատ անձանց, ինչպես նաև այդ ոլորտում ներդրում ունեցած անձանց առաջարկում է ներկայացնել պետական պարգևների, մրցանակների և կոչումների.

~~ժ.3) շնորհում է մարզական կարգեր, ֆիզիկական կուլտուրայի և սպորտի բնագավառի~~ ~~լավագույն աշխատողներին և կազմակերպություններին պարգևատրում է մեդալներով,~~ ~~մրցանակներով ու դիպլոմներով.~~

ժ.3) մարզիկներին շնորհում է մարզական կոչումներ և կարգեր, ֆիզիկական կուլտուրայի և սպորտի բնագավառի լավագույն աշխատողներին և կազմակերպություններին, ինչպես նաև այդ ոլորտում ներդրում ունեցած անձանց պարգեւատրում է մեդալներով, մրցանակներով, հավաստագրերով, հուշանվերներով և արժեքավոր այլ նվերներով

ժ.4) միջազգային միջոցառումներում առավել բարձր արդյունքների հասած մարզիկներին արժանացնում է «Սպորտի վաստակավոր վարպետ» կոչման.

ժ.5) ֆիզիկական կուլտուրայի և սպորտի բնագավառի վաստակաշատ անձանց արժանացնում է «Ֆիզիկական կուլտուրայի և սպորտի պատվավոր աշխատող» կոչման.

Ժ.6) մարզաձևերի ազգային ֆեդերացիաների հիմնադրման թույլտվություն է տրամադրում, վերահսկողություն է իրականացնում մարզաձևերի ազգային ֆեդերացիաների նկատմամբ.

 ժ7) հաստատում է օտաերկրյա պետություններում կազմակերպվող մրցաշարերին և այլ մարզական միջոցառումներին մեկնող  պատվիրակությունների ոչ մարզիկ ներկայացուցիչների կազմը

Ժ.8) հաստատում է հակադոպինգային կանոնները:

ժա) իրականացնում է Հայաստանի Հանրապետության օրենքներով սահմանված այլ լիազորություններ:

**(9-րդ հոդ. փոփ. 10.06.09 ՀՕ-151-Ն, 14.04.11 ՀՕ-88-Ն օրենքներ)**

**Հոդված 12. Հայաստանի ազգային օլիմպիական կոմիտեն**

Հայաստանի ազգային օլիմպիական կոմիտեն (այսուհետ` ՀԱՕԿ) գլխավորում է օլիմպիական շարժումը երկրում:

Հայաստանի Հանրապետության Ֆիզիկական կուլտուրայի և սպորտի պետական կառավարման լիազորված մարմնի և օլիմպիական մարզաձևերի ազգային ֆեդերացիաների հետ ՀԱՕԿ-ը մշակում և իրագործում է բարձրագույն նվաճումների` սպորտի զարգացման միասնական քաղաքականությունը:

ՀԱՕԿ-ը գործում է Միջազգային օլիմպիական կոմիտեի խարտիային, իր կանոնադրությանը և Հայաստանի Հանրապետության օրենքներին համապատասխան:

ՀԱՕԿ-ն իրականացնում է Հայաստանի Հանրապետության հավաքական թիմերի և մարզիկների մասնակցությունն օլիմպիական խաղերին ու Միջազգային օլիմպիական կոմիտեի հովանու ներքո անցկացվող մյուս միջոցառումներին:

Հայաստանի Հանրապետության հավաքական թիմերը և մարզիկներն օլիմպիական խաղերին և Միջազգային օլիմպիական կոմիտեի հովանու ներքո անցկացվող մրցումներին մասնակցում են Հայաստանի Հանրապետության պետական դրոշի ներքո:

Օլիմպիական շարժման և բարձրագույն նվաճումների` սպորտի զարգացման հարցերում ՀԱՕԿ-ը համադասում է հասարակական մարզական կազմակերպությունների աշխատանքները:

ՀԱՕԿ-ը մարզաձևերի ազգային ֆեդերացիաների և շահագրգիռ կազմակերպությունների ներկայացմամբ մշակում է օլիմպիական խաղերի նախապատրաստման քառամյա փուլային ծրագիրը:

ՀԱՕԿ-ը Միջազգային օլիմպիական կոմիտեի խորհրդանիշների, նշանաբանների պահապանն է մեր երկրում: Հայաստանի օլիմպիական խորհրդանիշները գովազդային կամ այլ նպատակներով կարող են օգտագործվել միայն ՀԱՕԿ-ի թույլտվությամբ և պայմաններով:

ՀԱՕԿ-ն իր առջև դրված խնդիրներն իրականացնում է պետական բյուջեի նպատակային հատկացումների, ֆինանսական սեփական միջոցների և Հայաստանի Հանրապետության օրենսդրությանը չհակասող այլ աղբյուրների հաշվին:

ՀԱՕԿ-ը, համաձայն օլիմպիական խարտիայի, աջակցություն է ցուցաբերում դոպինգի օգտագործման կանխարգելմանը սպորտում և դրա դեմ պայքարին, ինչպես նաև աջակցություն է ցուցաբերում խտրականության և բռնության ցանկացած ձևի արտահայտման հակազդեցությանը սպորտում:

**Հոդված 13. Մարզաձևերի ազգային ֆեդերացիաները**

~~Մարզաձևերի ազգային ֆեդերացիաները`~~

~~ա) մշակում և իրականացնում են մարզաձևերի զարգացման ծրագրեր,~~ ~~կազմակերպում են հանրապետական առաջնություններ, ուսանողական մարզական~~ ~~խաղեր, նախապատրաստում են Հայաստանի Հանրապետության հավաքական թիմերին և~~ ~~մարզիկներին` աշխարհի և Եվրոպայի առաջնություններին, համաշխարհային~~ ~~ունիվերսիադաներին և միջազգային մրցաշարերին մասնակցելու համար.~~

~~բ) քառամյա փուլային ծրագրով նախապատրաստում են Հայաստանի~~ ~~Հանրապետության հավաքական թիմերը` օլիմպիական խաղերին մասնակցելու համար:~~

1. Մարզաձևերի ազգային ֆեդերացիաները սպորտի առանձին տեսակը կամ տեսակները զարգացնելու նպատակով ստեղծված կազմակերպություններ են, որոնք կարող են ֆեդերացիա ճանաչվել, եթե՝

ա) մշակում և իրականացնում են մարզաձեւերի զարգացման ծրագրեր, կազմակերպում են հանրապետական առաջնություններ, ուսանողական մարզական խաղեր, նախապատրաստում են Հայաստանի Հանրապետության հավաքական թիմերին և մարզիկներին` աշխարհի և Եվրոպայի առաջնություններին, համաշխարհային ունիվերսիադաներին և միջազգային մրցաշարերին մասնակցելու համար.

բ) քառամյա փուլային ծրագրով նախապատրաստում են Հայաստանի Հանրապետության հավաքական թիմերը` օլիմպիական խաղերին մասնակցելու համար.

գ) աջակցություն են ցուցաբերում դոպինգի օգտագործման կանխարգելմանը սպորտում և դրա դեմ պայքարում, ինչպես նաև աջակցություն են ցուցաբերում խտրականության և բռնության ցանկացած ձևի արտահայտման հակազդեցությանը սպորտում.

1. Ֆեդերացիաները կարող են ընդգրկել սպորտային ակումբներ, այլ մարզական հասարակական կազմակերպություններ, միություններ, ընկերություններ ու ակումբներ.
2. Ֆեդերացիաների մեջ ընդգրկվող սպորտային ակումբները կարող են մասնակցել Ֆեդերացիաների կողմից կազմակերպվող մրցաշարերին:

**Հոդված 13.1. Մարզաձևերի ազգային ֆեդերացիաների հիմնադրումը.**

1. Մարզաձևերի ազգային ֆեդերացիայի հիմնադրման համար անհրաժեշտ է ֆիզիկական կուլտուրայի և սպորտի պետական կառավարման լիազորված մարմնի թույլտվությունը: Թույլտվություն ստանալու համար լիազորված մարմին անհրաժեշտ է ներկայացնել.

ա) դիմում

բ) ազգային ֆեդերացիա հիմնադրելու մասին հիմնադիրների որոշումը կամ հիմնադիր ժողովի (համագումարի կամ օրենքով սահմանված այլ մարմնի) արձանագրությունը` ստորագրված բոլոր հիմնադիրների կամ օրենքով նախատեսված դեպքերում՝ ժողովի նախագահի և քարտուղարի կողմից.

գ) ազգային ֆեդերացիայի անձի կանոնադրությունը` հաստատված հիմնադրի (հիմնադիրների) կամ հիմնադիր ժողովի (համագումարի կամ օրենքով սահմանված այլ մարմնի) կողմից.

դ) տեղեկություններ այն սպորտաձևի վերաբերյալ, որի կապակցությամբ դիմումատուն պատրաստվում է կազմակերպել և իրականացնել մրցաշարեր, ներառյալ մանրամասն տեղեկատվություն սպորտի վարման և մրցումների կարգավորման կանոնների վերաբերյալ տեղեկատվություն:

1. Լիազորված մարմինը կարող է մերժել թույլտվության տրամադրումը, եթե հիմնադրվող ֆեդերացիան չի համապատասխանում սույն օրենքի 13-րդ հոդվածի պահանջներին կամ կանոնադրությամբ սահմանված դրույթները հակասում են օրենսդրությամբ սահմանված պահանջներին.
2. Մեկ սպորտաձևի համար ազգային ֆեդերացիա հիմնադրելու թույլտվություն տրամադրվում է միայն մեկ կազմակերպությանը, եթե այլ բան սահմանված չէ օրենքով:
3. Հիմնադրման թույլտվություն ստացած մարզաձևերի ազգային ֆեդերացիան ենթակա է պետական գրանցման օրենքով սահմանված կարգով:

**Հոդված 14. Այլ մարզական հասարակական կազմակերպությունները, միությունները, ընկերությունները և ակումբները**

Այլ մարզական հասարակական կազմակերպությունները, միությունները, ընկերություններն ու ակումբներն իրականացնում են ֆիզկուլտուրային-առողջարարական, մարզական ~~հանրային~~ զանգվածային միջոցառումներ, ինչպես նաև մարզաձևերի զարգացման և մարզական հերթափոխի պատրաստման ծրագրեր:

Այլ մարզական հասարակական կազմակերպությունները, միությունները և ընկերությունները սույն օրենքով սահմանված կարգով պարտավոր են հավատարմագրվել:

**(14-րդ հոդ. փոփ. 10.06.09 ՀՕ-151-Ն, 14.04.11 ՀՕ-88-Ն օրենքներ)**

Օրենքը լրացնել հետևյալ բովանդակությամբ նոր 4.1 գլխով.

**Գ Լ ՈՒ Խ 4.1**

ՀԱՎԱՔԱԿԱՆ ԹԻՄԻ ԿԱՐԳԱՎԻՃԱԿԸ, ԱՆԴԱՄՆԵՐԸ, ՄԱՐԶԻԿՆԵՐԸ

**Հոդված 18.1. Հայաստանի Հանրապետության հավաքական թիմի ձևավորումը**

Հայաստանի Հանրապետության հավաքական թիմերը (այսուհետ՝ հավաքական թիմ) ձևավորվում են համապատասխան մարզաձևերի ազգային ֆեդերացիաների կողմից:

**Հոդված 18.2. Հավաքական թիմի հիմնական նպատակները**

Հավաքական թիմի հիմնական նպատակներն են.

ա) Հայաստանի Հանրապետության հեղինակության ամրապնդման համար համաշխարհային մրցասպարեզներում, օլիմպիական խաղերում, աշխարհի և Եվրոպայի առաջնություններում մրցանակային տեղեր գրավելը և Հայաստանի Հանրապետության դրոշը բարձրացնելը,

բ) նպաստել Հայաստանի Հանրապետությունում սպորտի զարգացմանը և օլիմպիական գաղափարների տարածմանը, մարզաձևերի, ֆիզիկական կուլտուրայի և սպորտի քարոզչությանը.

գ) նպաստել ժոդովուրդների միջև բարեկամության և համագործակցության ամրապնդմանը:

**Հոդված 18.3. Հավաքական թիմի հիմնական խնդիրը**

Հավաքական թիմի հիմնական խնդիրն է առաջատար մարզիկների սպորտային վարպետության կատարելագործումը, նրանց առողջության ամրապնդումը, նրանց համալիր նախապատրաստումը օլիմպիական խաղերին, աշխարհի և Եվրոպայի առաջնություններին:

**Հոդված 18.4. Հավաքական թիմի կազմի սահմանումը**

Հավաքական թիմի թեկնածուների առավելագույն թվակազմը սահմանում է համապատասխան մարզաձևի ազգային ֆեդերացիան՝ ելնելով մարզաձևերի միջազգային ֆեդերացիաների կողմից հաստատված կանոնակարգերից, Հայաստանի Հանրապետությունում տվյալ մարզաձևի զարգացման մակարդակից ու տարվա գլխավոր մրցաշարերում մարզիկների մասնակցության արդյունքներից։

**Հոդված 18.5. Օլիմպիական հավաքական թիմի ձևավորումը**

Օլիմպիական մարզաձևերի մեծահասակների հավաքական թիմի հիմնական կազմի բոլոր անդամները համարվում են օլիմպիական հավաքական թիմի թեկնածու /ՕՀԹԹ/։ Համապատասխան մարզաձևերի ֆեդերացիաների ներկայացմամբ օլիմպիական խաղերի ուղեգիր ձեռք բերած մարզիկների ցանկը և օլիմպիական հավաքական թիմի մարզիչների կազմը հաստատվում է Հայաստանի ազգային օլիմպիական կոմիտեի կողմից՝ օլիմպիական խաղերին մասնակցելու համար:

**Հոդված 18.6. Հավաքական թիմի կազմում ընդգրկված մարզիկների իրավունքները**

Հավաքական թիմի կազմում ընդգրկված մարզիկները, մարզիչները և սպասարկող անձնակազմը մարզաձևերի համապատասխան ազգային ֆեդերացիաների հետ կարող են կնքել երկկողմ պայմանագրեր։

Հավաքական թիմի կազմում ընդգրկված մարզիկներն իրավունք ունեն.

ա) ուսումնամարզական հավաքների և միջազգային միջոցառումներին մասնակցության շրջանում ստանալ օրապահիկ, գիշերավարձ, հանդերձանք եւ մարզական համազգեստ.

բ) օգտվել ազգային մարզական կենտրոններ հանդիսացող /անկախ դրանց սեփականության ձևից/ պետական և տեղական ինքնակառավարման մարմինների ֆիզկուլտուրային- առողջարարական կառույցներից.

գ) օգտվել պետական գիտական կենտրոնների, գիտահետազոտական ինստիտուտների, լաբորատորիաների և ուսումնական հաստատությունների փորձակոնստրուկտորական, տեխնոլոգիական և այլ գիտահետազոտական հաստատությունների գիտական բժշկակենսաբանական ու տեխնիկական նվաճումներից.

դ) օգտվել բժշկական հակադոպինգային սպասարկումից, ինչպես նաև հիվանդությունների և վնասվածքների դեպքում բժշկական հաստատություններում, բժշկամարզական դիսպանսերներում ստանալ համապատասխան բուժում.

ե) օգտվել պետական բյուջեի, ՀԱՕԿ-ի, մարզաձևերի ֆեդերացիաների և օրենքով չարգելված այլ միջոցներով ձեռք բերված ժամանակակից նյութատեխնիկական հանդերձանքից

/մարզական գույք, մարզական համազգեստ, և այլն/.

զ) արժանանալ սպորտային կոչումների՝ «Հայաստանի Հանրապետության սպորտի վարպետ»,

«Հայաստանի Հանրապետության միջազգային կարգի սպորտի վարպետ», «Հայաստանի Հանրապետության սպորտի վաստակավոր վարպետ», ինչպես նաև ներկայացվել պարգևատրման՝ Հայաստանի Հանրապետության ֆիզիկական կուլտուրայի և սպորտի պետական կառավարման լիազորված մարմնի և ՀԱՕԿ-ի դիպլոմներով ու պատվոգրերով, կառավարական պարգևներով՝ օլիմպիական խաղերում, աշխարհի ու Եվրոպայի առաջնություններում մարզական բարձրագույն նվաճումների հասնելու, համապատասխան մարզաձևի զարգացման գործում մեծ ներդրում ունենալու համար.

է) մարզումների, մարզական հավաքների և միջազգային միջոցառումներին մասնակցելու ժամանակ ապահովագրվել դժբախտ պատահարների պատճառած վնասներից.

ը) մասնակցել անհատական պլանով նախապատրաստման նախագծերի ծրագրմանը, մշակմանն ու վերլուծությանը:

Սույն հոդվածում նախատեսված իրավունքների իրականացման համապատասխան կարգերը լիազորված մարմնի ներկայացմամբ սահմանվում է Հայաստանի Հանրապետության կառավարության կողմից:

**Հոդված 18.7 Հավաքական թիմի կազմում ընդգրկված մարզիկների պարտականությունները**

Հավաքական թիմի կազմում ընդգրկված մարզիկները պարտավոր են.

ա) հանդես գալով Հայաստանի Հանրապետության պետական դրոշի ներքո՝ արժանապատվորեն ներկայացնել Հայաստանը միջազգային մրցասպարեզներում՝ օլիմպիական խաղերում, աշխարհի ու Եվրոպայի առաջնություններում, միջազգային այլ մրցաշարերում և իրենց նվաճումներով ամրապնդել հայրենիքի մարզական փառքը.

բ) դրսևորել քաղաքացիական դիրքորոշում, բարոյակամային բարձր հատկանիշներ, տիրապետել ֆիզկուլտուրայի և սպորտի, օլիմպիական և միջազգային մարզական շարժման մասին գիտելիքներին.

գ) անձնական օրինակով նպաստել հավաքական թիմում համերաշխության, ընկերական մթնոլորտի, ազնիվ մրցակցության սերմանմանը, հարգալից վերաբերմունքի ձևավորմանը հավաքական թիմի ղեկավարության, սպասարկող անձնակազմի, մրցավարների և երկրպագուների նկատմամբ.

դ) բարեխղճորեն և ստեղծագործաբար կատարել հավաքական թիմի ղեկավարության հրահանգները, մարզչական կազմի պահանջներն ու խորհուրդները.

ե) չխախտել մարզական ռեժիմը, չօգտագործել Միջազգային Օլիմպիական Կոմիտեի, մարզաձևերի միջազգային ֆեդերացիաների և Հայաստանի Հանրապետության օրենսդրությամբ արգելված դեղամիջոցները և մեթոդները /թմրադեղեր, խթանիչներ և այլն/.

զ) պահպանել համակեցության նորմերը, հասարակական կարգ ու կանոնը.

է) խնամքով վերաբերվել մարզական համազգեստին, գույքին, հանդերձանքին,

սարքավորումներին և մարզական այլ պարագաներին.

ը) ապահովել Հայաստանի Հանրապետության ֆիզիկական կուլտուրայի և սպորտի պետական կառավարման լիազորված մարմնի, ՀԱՕԿ-ի, մարզաձևերի ազգային ֆեդերացիաների և հովանավոր կազմակերպությունների հետ կնքած պայմանագրի պահանջները։

Աշխատանքային կարգապահության խախտումների դեպքում հավաքական թիմի մարզիկ- անդամների նկատմամբ կիրառվում է աշխատանքային պայմանագրով նախատեսված կարգապահական տույժ։

**Հոդված 18.8 Հավաքական թիմի մարզիչների ու մասնագետների իրավունքները**

Հավաքական թիմի մարզիչներն ու մասնագետները պետք է ունենան համապատասխան մասնագիտական բարձրագույն կրթություն, հինգ տարուց ոչ պակաս պրակտիկ աշխատանքի փորձ։ Նրանք նշանակվում են համապատասխան մարզաձևերի ազգային ֆեդերացիաների կողմից։

Հավաքական թիմի մարզիչներն ու մասնագետները իրավունք ունեն.

ա) ստանալ աշխատավարձ, դրամական պարգև, պատվովճար, պարգևատրում, թոշակ, խրախուսման այլ ձևեր օլիմպիական խաղերում, աշխարհի և Եվրոպայի առաջնություններում մարզիկների կողմից ցույց տրված սպորտային բարձր արդյունքների համար.

բ) ներկայացվել պետական պարգևների՝ օլիմպիական խաղերում, աշխարհի ու Եվրոպայի առաջնություններում, շախմատի օլիմպիադայում մարզիկների և նրանց մարզիչների կողմից ցույց տրված բարձր նվաճումների համար: «Հայաստանի Հանրապետության Ֆիզիկական կուլտուրայի և սպորտի վաստակավոր գործիչ», «Հայաստանի Հանրապետության ֆիզիկական կուլտուրայի և սպորտի վաստակավոր աշխատող», «Հայաստանի Հանրապետության վաստակավոր մարզիչ» կոչումների շնորհման:

Սույն հոդվածով նախատեսված իրավունքների իրականացման համապատասխան կարգերը սահմանվում է ՀՀ կառավարության կողմից:

**Հոդված 18.9 Հավաքական թիմի մարզիչների ու մասնագետների պարտականությունները**

Հավաքական թիմի մարզիչներն ու մասնագետները պարտավոր են՝

ա) ապահովել ուսումնամարզական գործընթացի ժամանակակից մեթոդական և կազմակերպչական մակարդակը, օպերատիվ ու հեռանկարային պլանավորումը՝ միջազգային միջոցառումներին նախապատրաստման և մասնակցության անցած փուլերի վերլուծության հիման վրա.

բ) հավաքական թիմում սերմանել ընկերական մթնոլորտ, գործնական մրցակցություն ու հարգալից վերաբերմունք հավաքական թիմի սպասարկող անձնակազմի, մրցավարների և երկրպագուների նկատմամբ.

գ) հասնել հայկական սպորտի հեղինակության ամրապնդմանը միջազգային մրցասպարեզում.

դ) արժանապատվորեն ներկայացնել Հայաստանի Հանրապետությունը օլիմպիական խաղերում, աշխարհի ու Եվրոպայի առաջնություններում և միջազգային այլ միջոցառումներին։

**Հոդված 18.10 Հավաքական թիմի ղեկավարումը**

Հավաքական թիմի ղեկավարումը միանձնյա ղեկավարության իրավունքով իրականացնում է գլխավոր /ավագ/ մարզիչը հավաքական թիմի մյուս մարզիչների հետ, ովքեր պատասխանատու են թիմի անդամների մրցաշարերին նախապատրաստման մակարդակի և ելույթների արդյունքների, համալիր նպատակային ծրագրերի իրագործման, ուսումնամարզական հավաքների անցկացման, դաստիարակչական աշխատանքների և թիմում տիրող հոգեբանական մթնոլորտի համար։

Գլխավոր մարզիչը ղեկավարում է հավաքական թիմի խորհուրդը։

Ըստ մարզաձևի խմբերի և առանձին ենթամարզաձևերի /ճյուղերի/ մարզիչները մարզիկների անձնական մարզիչների հետ համատեղ մարզիկների մրցաշարերին նախապատրաստման համալիր նպատակային ծրագրերի հիման վրա մշակում և իրականացնում են մարզիկների

անհատական նախապատրաստման պլանները /ծրագրերը/, անմիջականորեն մասնակցում են մարզումային գործընթացին։

**Հոդված 18.11 Հավաքական թիմերի մասնագետները**

Հավաքական թիմի բժիշկները հետևում են մարզիկների առողջությանը, անհրաժեշտության դեպքում իրականացնում են նրանց բուժումն ու վերականգնումը, ինչպես նաև հսկողության տակ են առնում մարզիկների հաշվեկշռված սնունդն ու այն վայրերի սանիտարահիգիենիկ պայմանները, որտեղ ընթանում է ուսումնամարզական գործընթացը։

Հավաքական թիմի մերսողները ենթարկվում են թիմի բժիշկին, ապահովում են մարզիկների վերականգնումը, անցկացնում են ֆիզիոթերապևտիկ մեթոդներով պրոցեդուրաներ։ Հավաքական թիմերը սպասարկող գիտական խմբերի մասնագետները աշխատում են հավաքական թիմի գլխավոր /ավագ/ մարզիչի ղեկավարությամբ, իրականացնում են նրանց նախապատրաստվածության ֆունկցիոնալ վիճակի ու տեխնիկական մակարդակի ընթացիկ և համալիր վերահսկողություն, մարզչական կազմի հետ համատեղ մշակում են մարզիկների՝ մրցաշարերին նախապատրաստման համալիր նպատակային ծրագրերը։

Հավաքական թիմերի մյուս մասնագետները /զինական եւ նավային վարպետները, մեխանիկները, ձիապանները և այլն/ իրենց աշխատանքը կատարում են համաձայն համապատասխան ազգային ֆեդերացիաների կողմից հաստատված պաշտոնական հրահանգների։

**Հոդված 18.12 Հավաքական թիմի նյութատեխնիկական և ֆինանսական ապահովվածությունը։**

Հավաքական թիմերի նախապատրաստման և օլիմպիական խաղերին, աշխարհի և Եվրոպայի առաջնություններին, միջազգային այլ մրցաշարերին մասնակցությունը՝ այդ թվում նրանց նյութատեխնիկական ապահովվածությունը իրականացվում է Հայաստանի Հանրապետության կառավարության սահմանած կարգով՝ պետական բյուջեի միջոցների, ինչպես նաև Հայաստանի ազգային օլիմպիական կոմիտեի, համապատասխան մարզաձևերի ազգային ֆեդերացիաների և օրենսդրությամբ չարգելված այլ միջոցների հաշվին: